BASES E CONVOCATORIA DAS BOLSAS COMPLEMENTARIAS AO ESTUDO PARA ALUMNOS/AS DE CENTROS DOCENTES
ADMINISTRACIÓN LOCAL — Municipal — Lalín (Subvencións e axudas, 22/07/2020)

A Xunta de goberno Local do Concello de Lalín en sesión celebrada en data 13 de xullo de 2020 acordou aprobar as bases e a convocatoria das bolsas complementarias ao estudo para alumnos/as de centros docentes do concello de Lalín para o curso 2020/21 A Constitución Española consagra, no seu artigo 39, o deber dos poderes públicos de asegurar a protección social, económica e xurídica da familia. O Estatuto de Autonomía de Galicia lexitima a actuación lexislativa da Comunidade Autónoma no eido da protección da familia, infancia e adolescencia, nos títulos de competencias xenéricos de asistencia social e de promoción do desenvolvemento comunitario. O municipio, de acordo ao artigo 25.1 da Lei 7/1985, do 2 de abril, reguladora das bases de réxime local, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: avaliación e información de situacións de necesidade social e atención inmediata a persoas en situación ou risco de exclusión social. A Lei 5/2014, do 27 de maio de medidas urxentes derivadas da entrada en vigor da Lei 27/2013, do 27 de decembro, de racionalización e sustentabilidade da Administración Local considera que non se entenderá como exercicio de novas competencias, entre outras, a continuidade na prestación de servizos xa establecidos e da actividade de fomento e a formalización de convenios de colaboración de concesión de subvencións. Ademais, sinala claramente que, con carácter xeral, as competencias atribuídas ás entidades locais pola lexislación autonómica anterior á entrada en vigor da Lei 27/2013: continuarán exercéndoas elas, rexéndose pola indicada lexislación ou, de ser o caso, polo dereito estatal aplicables como supletorio, sen prexuízo do disposto nas disposicións adicionais cuarta e quinta sobre a asunción pola Comunidade Autónomas das competencias relativas á educación, saúde e servizos sociais: continuarán sendo prestadas polos municipios mentres non se dean as condicións previstas para o seu traspaso pola normativa básica e, en particular, o establecemento do novo sistema de financiamento autonómico e das facendas locais previsto nela. A Lei Orgánica 2/2006, do 3 de maio, de educación establece no artigo 4 que o ensino básico é obrigatorio e gratuíto para todas as persoas. De acordo co artigo 3.3 a educación primaria e a educación secundaria obrigatoria constitúen a educación básica. No artigo 83 establécese: Para garantir a igualdade de todas as persoas no exercicio do dereito á educación, os/as estudantes con condicións socioeconómicas desfavorables terán dereito a obter bolsas e axudas ao estudo. No eido da normativa sectorial, a Lei 13/2008, do 3 de decembro, de servizos sociais de Galicia, atribúelle ás Corporacións locais a creación e xestión dos servizos comunitarios básicos, configurándose como servizos de carácter integrador e principal instancia do sistema galego de servizos sociais para o desenvolvemento de intervencións de carácter preventivo, de atención integral a persoas, familias e de incorporación socio-laboral e habilita expresamente aos concellos para conceder axudas económicas destinadas a apoiar o coidado dos menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Finalmente, a Lei 3/2011, do 30 de xuño, de apoio á familia e á convivencia de Galicia, garante a protección total da familia; en especial, a das familias valoradas de especial consideración, ás que se lles asegura un trato preferente nos ámbitos educativos, da vivenda, cultura, novas tecnoloxías, etc. O artigo 8 da lei atribúe tamén competencias aos municipios para a execución de programas e proxectos destinados á atención das familias. Tendo en conta o exposto anteriormente e ao amparo da Lei 7/1985, Reguladora de Bases de Réxime Local, da Lei 39/2015, do 1 de outubro, do procedemento administrativo común das administracións públicas, da Lei 40/2015, do 1 de outubro, do réxime xurídico do sector público, o Concello de Lalín convoca a concesión de bolsas complementarias ao estudo para alumnos/as de centros docentes do Concello de Lalín para o curso 2020/2021 de acordo coas seguintes 1.1.- O obxecto destas bases é a regulación da concesión de bolsas complementarias ao estudo a familias dos/as alumnos/as de centros docentes públicos e privados concertados, de educación infantil, educación primaria e secundaria obrigatoria, empadroados/as no Concello de Lalín para o curso 2020/2021. A finalidade última das axudas é apoiar ás unidades familiares que, por insuficiencia de recursos económicos, non poden afrontar os custos dos gastos derivados do inicio do curso escolar.1.2.–O procedemento de concesión das bolsas establécese de conformidade co disposto no artigo 25 da Lei 7/1985 do 2 de abril, Reguladora das Bases do Réxime Local modificada pola Lei 27/2013, de 12 de decembro, de Racionalización e Sostenibilidade da Administración Local; no Decreto de 17 de xuño de 1955 polo que se aproba o Regulamento de Servizos das Corporacións Locais; na Lei 5/1997, de 22 de xullo, de Administración Local de Galicia; así coma na Base 27 de Execución do Orzamento do Concello do exercicio 2019, prorrogado para o 2020, e respectando o establecido na normativa en vigor en materia de protección de datos de carácter persoal.1.3. – No orzamento municipal vixente, correspondente ao do exercicio 2019 prorrogado para o 2020 e despois da entrada en vigor da modificación orzamentaria nº 12-P/2020, existe consignación orzamentaria para a concesión de bolsas complementarias ao estudo polo seguinte importe e con cargo á seguinte aplicación orzamentaria: 326.481.00 40.000 € Financiarase con cargo ao presente programa a adquisición de: Para ser beneficiario/a desta axuda é preciso cumprir os requisitos na data de finalización do prazo de presentación de solicitudes: Ser pai/nai/ ou titor/a legal do alumnado matriculado en educación infantil, primaria e educación secundaria obrigatoria nun centro educativo do Concello de Lalín durante o curso escolar 2020/2021. Todos os membros da unidade de convivencia deberán de figurar empadroados e residir de modo efectivo no Concello de Lalín. As persoas estranxeiras que residan no Concello de Lalín poderán beneficiarse desta prestación, sempre que o/a solicitante se atope en situación administrativa regular e cumpran as condicións da Lei Orgánica 4/2000, sobre dereitos e liberdades dos estranxeiros en España, tendo ademais que reunir os demais requisitos establecidos nas presentes bases. Convivir, na unidade fami liar, as/os alumnos/as para os que se solicita as axudas. Ter presentada a solicitude e documentación no prazo establecido. Non ter pendente de xustificar ningunha subvención e/ou axuda de inclusión social concedida polo Concello de Lalín no exercicio 2019. Que os ingresos da unidade de convivencia, segundo a declaración de IRPF do último exercicio cuxo prazo para a presentación en período voluntario terminase, no momento de presentar a solicitude, non superen os seguintes importes: 2 1.425,00 € 3 1.638,75 € 4 1.884,56 € 5 2.167,24 € 6 2.492,33 € 7 2.866,18 € 8 3.296,11 € Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras. Tomarase o importe dos ingresos totais da unidade de convivencia que será o resultado da agregación das rendas, segundo a declaración de IRPF, de cada un dos membros da unidade familiar, calculadas por agregación da base impoñible xeral coa base impoñible do aforro. De este resultado restarase a cota líquida resultante de autoliquidación Nos casos de persoas que non estean obrigadas a presentar declaración da renda, tomaranse como ingresos os rendementos íntegros do certificado de imputacións do IRPF, emitido pola Axencia Tributaria, ao que se deducirán os gastos totais deducibles. Por tanto considéranse ingresos netos anuais da unidade de convivencia a cantidade resultante das seguintes operacións: o importe obtido segundo os dous parágrafos anteriores + importe de pensións alimenticias–alugueiro da vivenda ou amortización de préstamo da mesma, sen que estes superen 200 euros. Nos casos en que a capacidade económica da unidade de convivencia experimentase unha deterioración significativa en relación coa que consta na declaración de IRPF do último exercicio, as persoas interesadas te rán que manifestar esta circunstancia e acreditar a nova situación económica achegando a documentación xustificativa correspondente aos últimos 6 meses a contar dende o mes anterior á presentación de solicitude. As axudas outorgaranse baixo os principios de publicidade, transparencia, concorrencia competitiva, obxectividade, igualdade e non discriminación. As achegas concedidas ao abeiro desta convocatoria son compatibles con outras que puideran obter a persoa beneficiaria doutras administracións públicas ou calquera outra entidade de natureza pública ou privada. O importe total da subvención en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. - As presentes bases reguladoras publicaranse no Boletín Oficial da Provincia de Pontevedra (BOPPO) e con posterioridade remitiráselle a convocatoria á Base de Datos Nacional de Subvencións (BDNS), que será a que lle dea traslado ao BOPPO do seu extracto. - As solicitudes de bolsas, xunto coa documentación, presentaranse no Rexistro Xeral do Concello de Lalín ou ben por calquera dos medios establecidos na Lei 39/2015, do 1 de outubro, do procedemento administrativo común das administracións públicas. As solicitudes presentadas fóra do prazo establecido no parágrafo seguinte non serán admitidas. - O prazo de presentación de solicitudes será de 20 días naturais a contar dende o día seguinte á publicación do extracto da convocatoria no BOPPO.7.1. A efectos de acreditar o cumprimento dos requisitos previstos na presente convocatoria considérase que forman parte da unidade de convivencia no momento de presentar a solicitude: a) A nai, o pai, no seu caso, o/a titor/a legal dos/as alumnos/as non separados legalmente, ou aínda cando o estean convivisen co/a alumno/a. b) Fillos/as menores de idade non emancipados/as. c) Fillos/as maiores de idade e maiores de 16 anos con ingresos que convivan no domicilio familiar.7.2. A xustificación documental dos membros da unidade familiar efectuarase mediante a presentación do/s libro/s de familia. No caso de fillos/as maiores de idade ou maiores de 16 anos que non convivan no domicilio familiar acreditarase a non convivencia mediante o correspondente certificado de convivencia.7.3. A separación ou divorcio acreditarase mediante a seguinte documentación: a) Na separación de feito achegarase xustificante de interposición da demanda de divorcio ou calquera outra documentación que avale esta situación. b) En caso de separación legal ou divorcio, deberá presentarse copia completa da sentencia xudicial que determine a mesma e o convenio regulador no que conste a atribución da garda e custodia do/a alumno/a.7.4. En caso de viuvez da nai/pai, acreditarase mediante certificado de defunción do/a cónxuxe que se trate.7.5. Tanto nos casos de separación ou divorcio como nos de viuvez si terá a consideración de membro computable o/a novo/a cónxuxe, parella de feito ou persoa unida por análoga relación de afectividade.7.6. No suposto de casos de custodia compartida autorización do/a outro/a proxenitor/a (ANEXO IV). Teranse en conta os ingresos de ambos proxenitores e dos restantes membros da unidade familiar do/a solicitante. As solicitudes (ANEXO I) e demais documentación presentaranse de xeito obrigatorio nos modelos normalizados establecidos a tal efecto. Ditos modelos facilitaranse na Concellería de Política Social, no Rexistro Xeral do Concello de Lalín e na páxina web www.lalin. gal. Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos solicitantes para a perceptiva subsanación de erros ou defectos. Xunto coa solicitude achegarase a seguinte documentación: ( só en caso de que non obre en poder do Concello de Lalín ou a mesma non estea actualizada) 1.- Documentación relativa á persoa solicitante e/ou aos membros da unidade familiar: 2.- Documentación relativa á valoración de criterios sociais: a) Criterio 4.1: Certificado de prestación ou subsidio de desemprego ou documentación acreditativa de atoparse en situación de ERTE ou ERE b) Criterio 4.2: Fotocopia de resolución de renda de integración social de Galicia (RISGA) e/ou da resolución de axuda de inclusión social (AIS). c) Criterios 4.3 e 4.4: Fotocopia de resolución do grao de dependencia. d) Criterios 4.3 e 4.4: Fotocopia de certificado do grao de discapacidade ou da resolución de pensión da Seguridade Social ou das clases pasivas. e) Criterio 4.5: documentación que xustifique a condición de familia monoparental: e.1) Certificado de familia monoparental expedido pola Xunta de Galicia ou e.2) Copia de sentencia ou resolución xudicial que estableza as relacións paterno-filiais dos/as fillos/as en común, acompañada no seu caso, do correspondente convenio regulador e certificado do/a Letrado/a da Administración de Xustiza, dilixencia, providencia ou documento análogo do Xulgado que acredite que o procedemento de reclamación da pensión alimenticia está en curso ( este documento deberá estar expedido dentro dos tres meses anteriores á data de presentación de solicitude de bolsa). e.3) Certificado de defunción do/a proxenitor/a. Enténdese por familia monoparental o núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal e os fillos ou fillas menores ao seu cargo, sempre que o outro proxenitor ou proxenitora non contribúa economicamente ao seu sustento. Para estes efectos, teñen a mesma consideración que o fillo ou filla: 1.º) As persoas unidas ao único proxenitor ou proxenitora en razón de tutela ou acollemento.2.º) O concibido ou concibida, sempre que mediante a aplicación desta asimilación se obteña maior beneficio. Criterio 4.6: Título de familia numerosa en vigor segundo o artigo 5 da Lei 40/2003, do 18 de novembro, de protección das familias numerosas e demais normativa concordante. Criterios 4.7: Certificado da orde de protección ou sentencia xudicial firme que acredite a condición de vítima de violencia e que deberá terse emitido dentro dos 24 meses inmediatamente anteriores á data de presentación da solicitude da axuda. Poderá acreditarse igualmente esta condición mediante informe do Centro de Información ás Mulleres emitido no mesmo prazo indicado anteriormente.3.- Documentación relativa á situación económica e laboral da unidade familiar referida ao período correspondente coa declaración de IRPF do último exercicio cuxo prazo para a presentación en período voluntario terminase: Declaración do IRPF, no suposto de facela, correspondentes a cada un dos membros computables segundo a base 7ª (poderá ser solicitada polo Concello de Lalín, previa autorización da/s persoa/s interesada/s: ANEXO VII) No caso de que non consten datos no certificado de imputacións do IRPF será preciso achegar a seguinte documentación referida ao período 2019 b.1) Certificado de retencións e ingresos a conta do IRPF. b.2) Copia de nóminas. b.3) Certificado de pensións de Seguridade Social. b.4) Certificado de prestacións do Servizo Público de Emprego Estatal. b.5) Informe de Vida Laboral, expedido polo Ministerio de Emprego e Seguridade Social. No seu caso, Informe sobre Inexistencia de Situacións de Alta expedido polo Ministerio de Emprego e Seguridade Social. b.6) Calquera outro documento xustificativo de ingresos. No suposto de que exista a imposibilidade de documentar determinadas situacións económicas, estas deberán acreditarse mediante declaración xurada dos/as interesados/as. No caso de pensionistas de grande invalidez: Certificado de pensións de Seguridade Social. Certificado emitido pola entidade financeira das cantidades percibidas en concepto de pensión alimenticia ou calquera outro documento xustificativo de cobro das mesmas. No seu defecto, declaración xurada de non percibir pensión alimenticia.4.- Documentación relativa á vivenda: a) Copia de contrato/s de arrendamento en vigor. b) Xustificación documental do pagamento da renda estipulada no/s contrato/s, preferentemente, a través de transferencia bancaria ou ingreso en conta da persoa arrendadora. Só serán admisibles os xustificantes de pago referidos ás 2 mensualidades inmediatamente anteriores á presentación da solicitudes. c) Copia da escritura de préstamo con hipoteca e/ou da escritura de préstamo bancario para adquisición de vivenda. d) Certificado bancario do importe do pagamento das cotas hipotecarias e/ou do préstamo. Só serán admisibles os xustificantes de pago referidos ás 2 mensualidades inmediatamente anteriores á presentación da solicitude.5.- Documentación relativa ao pagamento das bolsas: Xunto coa solicitude, presentarase autorización de pagamento delegado (ANEXO V) das bolsas a favor dos establecementos onde a persoa beneficiaria faga uso dos vales. Así mesmo, poderase solicitar calquera outra documentación requirida por técnicos/as municipais para poder tramitar e valorar as solicitudes de axudas. A documentación que se entregue para participar no procedemento deberá ser orixinal ou copia cotexada. De acordo co artigo 66 da Lei 39/2015, do 1 de outubro, do procedemento administrativo común das administracións públicas no caso de que se produza calquera defecto, erro ou ausencia da documentación que debe acompañar á solicitude notificaráselle á persoa solicitante para que no prazo máximo e improrrogable de dez (10) días contados dende o seguinte á notificación do requirimento proceda á súa subsanación. De acordo co establecido no artigo 68 da Lei 39/2015 transcorrido o dito prazo sen que a solicitude fose emendada a mesma considerarase desistida previa resolución do Concello de Lalín. A presentación de solicitude de bolsas ao abeiro das presentes bases implicará a aceptación íntegra do contido das mesmas.9.1. Situación económica da unidade de convivencia. Para avaliar a situación económica partirase dos ingresos netos medios mensuais da unidade de convivencia establecidos na presente convocatoria. Tomarase como base de cálculo a contía de 1,5 veces o salario mínimo interprofesional (1.425 €) establecido no artigo 1 do Real Decreto 231/2020 de 4 de febreiro polo que se fixa o salario mínimo interprofesional para o ano 2020. A base de cálculo terá un valor constante de 50 puntos. Para efectos de contabilidade da puntuación partirase dos ingresos netos medios mensuais da unidade familiar (segundo o establecido na base oitava das presentes bases), puntuándose da seguinte forma: 1–os ingresos inferiores a base de cálculo, contados a partir dela de forma consecutiva e en sentido decrecente, computarase por tramos de 6,00 €. A cada tramos daráselle un valor de 2 puntos. A puntuación final, obterase adicionando o valor constante de 50 puntos, o resultado do valor da suma dos tramos indicados.2–os ingresos superiores a base de cálculo, daráselle unha puntuación de menos 1 punto por cada tramo de 12 € superiores á base de cálculo. A puntuación final obterase restando o valor constante de 50 puntos, a suma negativa correspondente o resultado do valor da suma de tódolos tramos a considerar.2. Número de Membros da Unidade Convivencia: a cada membro da unidade de convivencia daráselle un punto.3. Número de menores escolarizados/as.1 1 2 5 3 10 4 15 5 20 6 25 7 30 8 35 A partir de 8 menores escolarizados/as incrementaranse 10 puntos por cada membro estudante que se sumarán aos puntos anteriores.4. Criterios Sociais.1.- Familias nas que algún membro sexa perceptor de prestación ou subsidio de desemprego, ou se vexa afectado por ERTE ou ERE 50 2.- Familias beneficiarias de RISGA e/ou axuda de inclusión social 30 3.- Familias nas que os/as alumnos/as para os/as que se solicita a axuda estea/an afectados/as por algunha discapacidade con grao igual ou superior ao 33% legalmente cualificada, ou estean valorados como dependentes en calquera dos graos establecidos segundo a Lei 39/2006, de 14 de decembro.50 4.-Familias nas que algún/s membro/s estean afectados por algunha discapacidade con grao igual ou superior ao 33% legalmente cualificada, ou estean valorados como dependentes en calquera dos graos establecidos segundo a Lei 39/2006, de 14 de decembro. Así mesmo considerarase que presentan unha discapacidade en grao igual ou superior ao 33% os/as pensionistas de Seguridade Social que teñan recoñecida unha pensión de incapacidade permanente no grao de total, absoluta ou grande invalidez, e os/as pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo.30 5.- Familias monoparentais.50 6.- Familias numerosas de acordo coa Lei 40/2003, do 18 de novembro, de protección ás familias numerosas.30 7.- Ter a condición de vítima de violencia de xénero 30 A valoración das solicitudes farase segundo a puntuación total acadada nos apartados 1,2,3 e 4. En virtude do obxecto e obxectivos de estas axudas, as solicitudes que acaden puntuación nos criterios sociais terán prioridade sobre aquelas que carezan de puntuación en este apartado. No suposto de igualdade na puntuación final entre solicitantes, establecerase a seguinte orde de prioridade: 1º. Maior puntuación no apartado criterios sociais.2º. Maior puntuación no apartado de situación económica da unidade familiar.3º. Número de rexistro de entrada da solicitude. No suposto de igualdade na puntuación final entre solicitantes sen valoración da problemática social establecerase a seguinte orde de prioridade: 1º. Maior puntuación no apartado de situación económica da unidade familiar.2º. Número de rexistro de entrada da solicitude No suposto de que o número de solicitudes que reúnan os requisitos esixidos supere o importe destinado ás mesmas, darase prioridade ás daquelas familias que obteñan unha maior puntuación segundo o baremo. A contía das axudas será por un importe único de 80€ por alumno/a matriculado/a. A instrución do procedemento corresponderalle a un/unha técnico/a do Concello, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. No expediente de concesión das axudas deberá figurar o informe do órgano instrutor no que conste que da información que obra en cada expediente individual se desprende que as entidades beneficiarias cumpren os requisitos esixidos. Constituirase unha Comisión Avaliadora que estará composta por: Presidenta: Concelleira de Política Social. Vogais: técnicos/as da Concellería de Política Social. A Comisión Avaliadora procederá ao exame e ao estudo das solicitudes de subvención presentadas, conforme aos criterios establecidos na Base 9, e elaborará unha acta na que se concrete o resultado de dita valoración. A Comisión poderá solicitar, motivadamente, os informes que estime necesarios para resolver as peticións. O prazo de emisión do/s mesmo/s será de 10 días hábiles. A Comisión Avaliadora terá competencia para a interpretación das bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. A Comisión, unha vez avaliadas as solicitudes, á vista da dispoñibilidade orzamentaria e de acordo cos criterios de valoración previstos na convocatoria, realizará un informe que deberá expresar: Relación de persoas solicitantes ás que se propón conceder a bolsa con especificación da contía proposta para cada unha de elas e do tipo de vale. Especificación dos criterios seguidos, xunto coa súa valoración. No seu caso, causas da desestimación de solicitudes presentadas ou da denegación de axudas solicitadas. O órgano instrutor, á vista do expediente e do informe da Comisión Avaliadora, elevará proposta de resolución á Xunta de Goberno Local, órgano competente para resolver. A Xunta de Goberno Local resolverá o expediente de concesión de bolsas, previo informe da intervención municipal. O prazo máximo para resolver e notificar a resolución do procedemento non poderá exceder de 6 meses contados dende a data do acordo de aprobación das presentes bases. A notificación levarase a cabo de acordo ao establecido no artigo 40 e seguintes da Lei 39/2015, de 1 de outubro, do procedemento administrativo común das administracións públicas. Sen prexuízo da obriga de resolver, de acordo co disposto nos artigos 21 e 22 da Lei 39/2015, transcorrido o prazo máximo sen terse notificado a resolución lexitima aos interesados para entender desestimada por silencio administrativo a solicitude. O Concello de Lalín notificará á Axencia Tributaria a relación de persoas beneficiarias das axudas reguladas nas presentes bases e os importes concedidos. As resolucións recaídas neste procedemento esgotan a vía administrativa, polo que de conformidade co previsto no artigo 46 da Lei 29/1998, do 13 de xullo, reguladora da xurisdición contencioso – administrativa, contra elas poderase interpoñer un recurso contencioso -administrativo ante a Sala do Contencioso – Administrativo de Pontevedra no prazo de dous meses, que comezará a contar desde o día seguinte ao da notificación, se for expresa; se non o for, o prazo será de seis meses e, para a entidade solicitante, contarase a partir do día seguinte a aquel en que se produza o acto presunto. Malia o anterior, poderá interpoñerse potestativamente un recurso de reposición ante o mesmo órgano que a ditou, no prazo de un mes, que comezará a contar a partir do día seguinte ao da súa notificación, se for expresa; se non o for, o prazo será de tres meses, que comezará a contar a partir do día seguinte a aquel en que se produza o acto presunto.1. Cumprir as actividades obxecto de subvención, é dicir, realizar o gasto nos conceptos que se sinalan na base segunda para o/s curso/s no/s que acredita matrícula. (ANEXO III) 2. Someterse ás actividades de control e fiscalización realizadas por parte do Concello para comprobar a veracidade dos datos consignados na documentación e o cumprimento dos requisitos para a percepción da axuda. (ANEXO III) 3. Comunicar á Concellería de Política Social calquera modificación das circunstancias tidas en conta para a concesión da axuda. (ANEXO III) 4. Autorizar á educadora familiar da Concellería para que, a través do Protocolo de coordinación socio-educativa, se leven a cabo o seguimento da adquisición e uso do material adquirido con cargo a bolsa complementaria concedida. (ANEXO III) 5. Autorizar ao Concello de Lalín para que solicite do centro educativo no que estea matriculado/a o/a menor certificado de matrícula ou reserva de matrícula (ANEXO II). 1. A contía estipulada na base 10ª será aboada ás persoas solicitantes mediante a entrega dun dos seguintes vales: 2. Os vales terán que ser cambiado obrigatoriamente nas librarías/comercio minorista do Concello de Lalín que figuren no documento de pago delegado presentado coa solicitude, e polo importe máximo que figura no documento. Se o importe do material, vestiario e calzado adquirido é superior ao valor do vale a diferenza será aboada polo/a solicitante. Non se asumirá máis que o importe consignado no vale.2. A sinatura do/s vale/s e a súa entrega implica a súa conformidade co material, vestiario e calzado entregado. Unha vez entregados a libraría e/ou comercio minorista quedará en posesión do correspondente vale, debendo sinalar o establecemento os conceptos dos libros, material, calzado ou vestiario que se facilitan integramente con cargo ao mesmo.3. Os vales non poderán ser fraccionados, é dicir, o importe total de cada vale só pode ser utilizado nun único establecemento.4. Os establecementos, unha vez entregada a totalidade do material que se adquire co importe do vale, emitirán as facturas polo importe do vale ou inferior, a nome do beneficiario da bolsa e dirixiranas ao Concello de Lalín; aos efectos do seu pagamento, os beneficiarios das bolsas, xunto coa solicitude das mesmas, presentarán unha autorización de pago delegado a favor do establecemento onde se faga uso dos vales, debidamente asinada.5. Os vales deberán ser entregados nas librarías/comercio minorista o antes posible rematando o prazo de entrega o día 30 de novembro. En cumprimento do Regulamento da Unión Europea 2016/679, sobre protección de datos de carácter persoal, da Lei Orgánica 3/2018, do 5 de decembro, de protección de datos persoais e garantía dos dereitos dixitais e das demais disposicións vixentes na materia, infórmase que: RESPONSABLE: O Concello de Lalín é o responsable dos datos persoais facilitados polas persoas solicitantes. FINALIDADE: A finalidade da súa recollida e tratamento é a instrución do procedemento para a concesión de bolsas complementarias ao estudo e que obxecto de estas bases, a práctica das publicacións, comunicacións e notificacións de obrigado cumprimento, o seguimento e comprobación da/s bolsas. DESTINATARIOS: Poderán ser cedidos a outras Administracións, organismos e institucións, asumindo estas as obrigas dos responsables de tratamento de datos. Tamén poderán ser cedidos en cumprimento dun mandato legal ou xudicial e verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. LEXITIMACIÓN: A base lexitimadora do tratamento previsto reside no consentimento expreso das persoas que representan ás entidades solicitantes e no exercicio lexítimo das competencias municipais atribuídas pola normativa de réxime local e sectorial de servizos sociais. DEREITOS: As persoas interesadas poden exercitar os dereitos de acceso, rectificación, supresión, oposición, limitación do tratamento e portabilidade así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro–Concello de Lalín–. Así mesmo, teñen dereito a presentar unha reclamación perante a Axencia Española de Protección de Datos (www.aepd.es). Disporán de máis información na web municipal ou contactando co delegado de protección de datos no enderezo: dpd@lalin. gal. Para os supostos non previstos nas presentes bases serán de aplicación as normas incluídas nas Bases de Execución do Presuposto prorrogado do Concello de Lalín para o ano 2020, na Lei 9/2007 do 13 de xuño, de subvencións de Galicia e na Lei 38/2003, do 17 de novembro, Xeral de Subvencións e o seu Regulamento aprobado por Real Decreto 887/2006 do 21 de xullo. Lalín 7 de xullo de 2020. Concelleira de Política Social Mª Paz Pérez Asorey